આ સરકારી સ્કીમમાં માત્ર 1000 રૂપિયાથી શરૂ કરી શકો છો રોકાણ, પૈસા ડબલ થવાની છે ગેરંટી - GSTV
કિસાન વિકાસ પત્ર (KVP) એ સરકાર દ્વારા સમર્થિત બચત યોજનાઓમાં સામેલ છે, જ્યાં રકમની બમણી ખાતરી આપવામાં આવે છે. સરકાર દ્વારા સમર્થન મળતું હોવાથી, અહીં કોઈ જોખમ નથી અને તમારું રોકાણ સંપૂર્ણપણે સલામત છે. આ યોજના તે રોકાણકારો માટે વધુ સારી છે જે લાંબા ગાળાના રોકાણો કરવાનું વિચારે છે. કિસાન વિકાસ પત્ર દેશની તમામ પોસ્ટ ઓફિસ અને મોટી બેંકોમાં હાજર છે. તેનો મેચ્યોરિટી પીરિયડ હજી 124 મહિના છે. આમાં લઘુતમ રોકાણ 1000 રૂપિયા છે. રોકાણની મહત્તમ કોઈ મર્યાદા નથી.
50 હજાર રૂપિયા સુધીના સર્ટિફિકેટ
KVPમાં 1000 રૂપિયા, 5000 રૂપિયા, 10,000 રૂપિયા અને 50,000 રૂપિયા સુધીનાં પ્રમાણપત્રો છે, જેને ખરીદી શકાય છે.
કિસાન વિકાસ પત્ર ના પ્રકાર
સિંગલ હોલ્ડર સર્ટિફિકેટ: એક પુખ્ત વ્યક્તિ અથવા એક સગીર માટે
જોઈન્ટ A: જોઈન્ટ રૂપે બે પુખ્તો માટે. આ બંને વ્યક્તિઓ અને મેચ્યોરિટી સુધી જીવિત રહેતા વ્યક્તિને લાભ આપે છે.
જોઈન્ટ B: જોઈન્ટરૂપ બે પુખ્તો માટે. તે બેમાંથી કોઈપણ એક વ્યક્તિને અથવા મેચ્યોરિટી સુધી જીવિત રહેલાં વ્યક્તિને ચૂકવવામાં આવે છે.
વ્યાજ દર અને મેચ્યોરિટી
કિસાન વિકાસ પત્ર ખાતામાં હાલમાં વ્યાજ દર વાર્ષિક 6.9 ટકા છે. આ યોજના પૈસા ડબલ કરવાની બાંયધરી આપે છે. હાલના વ્યાજના દર પ્રમાણે તમારા રોકાણને બમણું કરવામાં 124 મહિનાનો સમય લાગશે. એટલે કે, તેની મેચ્યોરિટીનો સમયગાળો હવે 124 મહિનાનો છે. છેલ્લા માર્ચ ક્વાર્ટરમાં, આના વ્યાજ દર વાર્ષિક 7.7 ટકા હતા અને અહીં 112 મહિનામાં પૈસા બમણા થઈ જતા હતા. ડિસેમ્બર ક્વાર્ટરમાં પણ વ્યાજ દર 707 ટકા હતો. જોકે, નાણાકીય વર્ષ 2019 ના બીજા ક્વાર્ટરમાં વ્યાજ 7.3 ટકા હતો અને પૈસાને ડબલ કરવામાં 118 મહિનાનો સમય લાગતો હતો.
ખાતું ખોલવા માટે શું જરૂરી છે
KYC પ્રક્રિયા માટે ઓળખ પુરાવો, સરનામાંનો પુરાવો
આધાર કાર્ડ અથવા પાનકાર્ડ અથવા મતદાર ઓળખકાર્ડ અથવા ડ્રાઇવિંગ લાઇસન્સ અથવા પાસપોર્ટ આ માટે માન્ય છે. આ ઉપરાંત, KVP એપ્લિકેશન ફોર્મ અને ડેથ ઓફ બર્થ સર્ટિફિકેટ આવશ્યક છે.
એકાઉન્ટ કેવી રીતે ખોલાવશો
આ માટે, તમે નજીકની કોઈપણ પોસ્ટ ઓફિસમાં જઈને અને ફોર્મ ભરીને ખાતું ખોલી શકો છો. આ સિવાય ફોર્મ ઓનલાઇન પણ ડાઉનલોડ કરી શકાય છે.
ફોર્મ પર સંપૂર્ણ નામ, જન્મ તારીખ અને નોમિનીનું સરનામું લખવું જોઈએ.
ફોર્મમાં પરચેઝ અમાઉન્ટની માત્રા સ્પષ્ટરૂપથી લખેલી હોવી જોઈએ.
KVP ફોર્મની રકમની ચૂકવણી ચેક અથવા રોકડ દ્વારા કરી શકાય છે.
જો તમે ચેક દ્વારા ચુકવણી કરી રહ્યા છો, તો કૃપા કરીને ફોર્મ પર ચેક નંબરની માહિતી લખો.
ફોર્મમાં સ્પષ્ટ કરો KVP સિંગલ અથવા જોઈન્ટ 'A' અથવા જોઈન્ટ 'B' સદસ્યતા, કયા આધારે ખરીદવામાં આવી રહ્યું છે તે સમજાવો.
જો તે જોઈન્ટરૂપે ખરીદવામાં આવે છે, તો પછી બંને લાભાર્થીઓના નામ લખો.
જો લાભાર્થી સગીર છે, તો પછી તેની જન્મ તારીખ (DOB), માતાપિતાનું નામ, વાલીનું નામ લખો.
ફોર્મ જમા કરાવવા પર, લાભાર્થીનું નામ, મેચ્યોરિટી તારીખ અને મેચ્યોરિટી રકમ સાથે કિસાન વિકાસ પ્રમાણપત્ર આપવામાં આવશે.